|  |
| --- |
| Бұйрыққа 10-қосымша |

**Мемлекеттік-жекешелік әріптестік жобаларының**

**әлеуметтік-экономикалық тиімділігін бағалау әдістемесі**

### 1-тарау. Жалпы ережелер

1. Мемлекеттік-жекешелік әріптестік жобаларының әлеуметтік-экономикалық тиімділігін бағалау әдістемесі (бұдан әрі – Әдістеме) «Мемлекеттік-жекешелік әріптестік туралы» Қазақстан Республикасы Заңының 20-бабының 11-1) тармақшасына сәйкес әзірленді және Мемлекттік-жекешелік әріптестік (бұдан әрі – МЖӘ) жобаларының әлеуметтік-экономикалық тиімділігін бағалауға қойылатын бірыңғай талаптардың сақталуын қамтамасыз ету үшін қолданылады.

2. Осы Әдістемеде мынадай негізгі ұғымдар пайдаланылады:

1) базалық әлеуметтік әсерлер – МЖӘ жобасын іске асыру саласына қарамастан, барлық МЖӘ жобаларына тән әлеуметтік сипаттағы өзгерістер;

2) базалық экономикалық әсерлер – МЖӘ жобасын іске асыру саласына қарамастан, барлық МЖӘ жобаларына тән экономикалық сипаттағы өзгерістер;

3) салалық әлеуметтік әсерлер – экономиканың тиісті салаларында іске асырылатын МЖӘ жобаларына тән әлеуметтік сипаттағы өзгерістер;

4) салалық экономикалық әсерлер – экономиканың тиісті салаларында іске асырылатын МЖӘ жобаларына тән экономикалық сипаттағы өзгерістер..

### 3. МЖӘ жобасының әлеуметтік-экономикалық тиімділігін бағалау МЖӘ жобасын іске асырудың әлеуметтік-экономикалық пайдасы мен шығындарын көрсетеді және мыналарды қамтиды:

### 1) саладағы, өңірдегі және Қазақстан Республикасындағы ағымдағы әлеуметтік-экономикалық ахуалды және МЖӘ жобасын есепке алмағанда, оның даму перспективаларын талдау;

### 2) саладағы, өңірдегі, Қазақстан Республикасындағы ағымдағы әлеуметтік-экономикалық жағдайды және МЖӘ жобасы іске асырылған жағдайда, оны дамыту перспективаларын талдау;

### 3) қажет болған кезде Қазақстан Республикасының шекаралас әкімшілік-аумақтық бірліктерін дамытуға ықпалын қоса алғанда, МЖӘ жобасын іске асырудың әсерін талдау;

### 4) МЖӘ жобасының Қазақстан Республикасының экспорттық әлеуетінің өсуіне және импортты алмастыруға, инновацияларды дамытуға әсерін талдау;

### 5) МЖӘ жобасының пайдасы мен шығындарын талдау;

### 6) МЖӘ жобасының қоршаған ортаға әсерін талдау;

### 7) тікелей, жанама және жиынтық әлеуметтік-экономикалық әсерді есептеу;

### 8) экономикалық таза келтірілген құн (Economic Net Present Value – ENPV), экономикалық ішкі кірістілік нормасы (Economic Internal Rate of Return – EIRR) көрсеткіштерін есептеу.

### 4. МЖӘ жобасының әлеуметтік-экономикалық тиімділігін бағалау МЖӘ шартына қол қоюдың болжамды сәтінен бастап МЖӘ шартының қолдану мерзімі аяқталғанға дейінгі уақыт аралығын қамтитын кезең ішінде жүргізіледі.

### 5. МЖӘ жобасының әлеуметтік-экономикалық тиімділігін есептеу МЖӘ жобасының қаржылық-экономикалық моделінің деректерін пайдалана отырып жүргізіледі.

### 6. МЖӘ жобаларының әлеуметтік-экономикалық әсерлерінің болжамды тізбесі осы Әдістемеге 1-қосымшада келтірілген.

### 2-тарау. МЖӘ жобасын әлеуметтік-экономикалық бағалаудың құрылымы

Саладағы, өңірдегі, Қазақстан Республикасындағы қазіргі әлеуметтік-экономикалық ахуалды және МЖӘ жобасын есепке алмағанда, оны дамыту перспективаларын талдау мыналарды:

1) ресми дереккөздердің соңғы 5 (бес) жылдағы қолда бар статистикалық деректері бойынша негізгі әлеуметтік-экономикалық көрсеткіштерді (оның ішінде халықтың табыс деңгейін, жұмыссыздық, жұмыспен қамтылу, өлім-жітім, бала туу деңгейін, жалпы ішкі өнімді, жалпы өңірлік өнімді, инвестициялық ахуалды) талдауды;

2) ресми дереккөздердің соңғы 5 (бес) жылдағы қолда бар статистикалық деректері бойынша негізгі салалық (өңірлік) көрсеткіштерін (оның ішінде өнім өндірісінің (тауарлардың/қызметтердің) көлемін, жалпы ішкі өнім құрылымындағы саланы (өңірдің) үлесін, салаға (өңірге) салынған инвестиция көлемін, олардың жоспарлы кезеңдегі үрдістерінің) талдауды қамтиды.

8. Саладағы, өңірдегі, Қазақстан Республикасындағы қазіргі әлеуметтік-экономикалық жағдайды және МЖӘ жобасы іске асырылған жағдайда, оның даму перспективаларын талдау мыналарды:

1) МЖӘ жобасын іске асыру кезеңіндегі негізгі әлеуметтік-экономикалық көрсеткіштердің (халықтың табыс деңгейі, жұмыссыздық деңгейі, жұмыспен қамту, өлім-жітім, туу, жалпы ішкі өнім, жалпы өңірлік өнім, инвестициялық ахуал) өзгерістерін талдауды;

2) МЖӘ жобасын іске асыру кезеңіндегі негізгі салалық (өңірлік) көрсеткіштердің (оның ішінде өнім өндірісінің (тауарлардың/қызметтердің) көлемін, жалпы ішкі өнім құрылымындағы саланың (өңірдің) үлесін, салаға (өңірге) салынған инвестиция көлемін, олардың жоспарлы кезеңдегі үрдістерін) өзгерістерін талдауды қамтиды..

9. 9. МЖӘ жобасын іске асырудың аралас салаларды дамытуға ықпалын талдау, қажет болған кезде көрші өңірлердің дамуына ықпалын қоса алғанда, экономикалық қызмет түрлерінің жалпы жіктеуішіне (ЭҚЖЖ) сәйкес МЖӘ жобасының қызметтің басқа түрлеріне ықпалын сипаттауды қамтиды..

10. МЖӘ жобасын іске асырудың Қазақстан Республикасының экспорттық әлеуетінің өсуіне және импортты алмастыруға, инновацияларды дамытуға ықпалын талдау мыналарды:

1) МЖӘ жобасының халықаралық нарықта МЖӘ жобасы шеңберінде өндірілген тауарларды, жұмыстар мен көрсетілетін қызметтерді өткізу кезінде МЖӘ жобасының Қазақстан Республикасы саласының (өңірінің) экспорттық әлеуетіне қолайлы әсерін талдауды;

2) МЖӘ жобасы шеңберінде өндірілген тауарлардың, жұмыстар мен көрсетілетін қызметтердің олардың импорттық аналогтарын алмастыруын талдауды;

3) өңірдегі және Қазақстан Республикасындағы инновациялық, ғылыми-техникалық әлеуетті дамытуға МЖӘ жобасының әсерін талдауды қамтиды.

11. МЖӘ жобасының пайдасы мен шығынын талдау мыналарды:

1) алушылары МЖӘ субъектілері, халық, тауарларды, жұмыстарды, көрсетілетін қызметтерді жеткізушілер және МЖӘ жобасын іске асырумен және (немесе) оның нәтижелерімен тікелей немесе жанама байланысты үшінші тұлғалар болып табылатын тікелей және жанама пайдалардың сандық көрсеткіштерін талдауды;

2) алушылары МЖӘ субъектілері, халық, тауарларды, жұмыстарды, көрсетілетін қызметтерді жеткізушілер және МЖӘ жобасын іске асырумен және (немесе) оның нәтижелерімен тікелей немесе жанама байланысты үшінші тұлғалар шеккен тікелей және жанама шығындардың сандық көрсеткіштерін талдауды қамтиды;.

12. МЖӘ жобасының қоршаған ортаға ықпалын талдау МЖӘ жобасын іске асырудан болатын қоршаған ортаға оң және (немесе) теріс әсерлердің сипаттамасын (оның ішінде Қазақстан Республикасының Экологиялық кодексіне, қолданылатын халықаралық және ұлттық стандарттарға сәйкестігі; МЖӘ жобасында жаңартылатын энергия көздерін, энергияны тұтыну класы жоғары жабдықты қолдану және қоршаған ортаға әсер ететін басқа факторлардың болуы) қамтиды.

13. Жанама пайданы есептеу:

1) базалық әлеуметтік әсерлерді есептеу осы Әдістеменің 3-тарауының 1-параграфына сәйкес жүргізіледі;

2) базалық әлеуметтік әсерлерді есептеу осы Әдістеменің 3-тарауының 2-параграфына сәйкес жүргізіледі;

3) салалық әлеуметтік әсерлерді есептеу тиісті саладағы жобаны іске асырудан болатын әсерлерді есептеу әдістемесін және (немесе) есептеулерді негіздей отырып, басқа қолданылатын әдістерді регламенттейтін бекітілген салалық ұсынымдарға сәйкес жүргізіледі;

4) салалық экономикалық әсерлерді есептеу тиісті саладағы жобаны іске асырудан болатын әсерлерді есептеу әдістемесін және (немесе) есептеулерді негіздей отырып, басқа қолданылатын әдістерді регламенттейтін бекітілген салалық ұсынымдарға сәйкес жүргізіледі;

Жанама шығындар МЖӘ субъектілеріне, халыққа, тауарларды, жұмыстарды, көрсетілетін қызметтерді жеткізушілерге және МЖӘ жобасын іске асыруға және (немесе) оның нәтижелеріне жанама түрде байланысты үшінші тұлғаларға теріс ықпал ететін сандық көрсеткіші ретінде айқындалады.

### 14. Экономикалық таза келтірілген құнды (ENPV), экономикалық ішкі кірістілік нормасын (EIRR) есептеу осы Әдістеменің 4-тарауына сәйкес жүргізіледі.

### 15. МЖӘ жобасының әлеуметтік-экономикалық тиімділігін бағалау кезінде осы Әдістеменің 3-тармағында көрсетілген бөлімдердің әрқайсысында тиісті бөлім бойынша тұжырымдар көрсетіледі.

### 3-тарау. Мемлекеттік-жекешелік әріптестік жобасын іске асырудан болатын базалық әлеуметтік және базалық экономикалық әсерлерді есептеу

### 1-параграф. Мемлекеттік-жекешелік әріптестік жобасының базалық әлеуметтік әсерлерін есептеу

16. Бюджеттен тыс қорларға ақшалай қаражат ағынының ұлғаюынан болатын әсер, МЖӘ жобасы шеңберінде жекеше әріптес пен оның жалданбалы қызметкерлерінің t уақыт кезеңінде зейнетақы, әлеуметтік, тұрғындарға міндетті медициналық қызмет көрсетуді жақсартуға бағытталған аударымдарды төлеуі түріндегі ақшалай қаражат түсімі ретінде есептеледі:

SEt бюдж = ∑Ft ӘА + ∑Ft МӘМС + ∑Ft ЗҚ, (1), мұнда:

SEt бюдж – бюджеттен тыс қорларға ақша ағыны ұлғаюынан болатын әсер;

Ft ӘА – t уақыт кезеңінде жекеше әріптестің жалданбалы қызметкерлері бюджетке төлеуге жататын әлеуметтік аударымдар;

Ft МӘМС – t уақыт кезеңінде жекеше әріптестің және оның жалданбалы қызметкерлері бюджетке төлеуге жататын міндетті әлеуметтік медициналық сақтандыру жөніндегі төлемдер;

Ft ЗҚ – t уақыт кезеңінде жекеше әріптестің жалданбалы қызметкерлері бюджетке төлеуге жататын зейнетақы жарналары.

17. Жаңа жұмыс орындарын құрудан болатын әсер t уақыт кезеңінде инвестициялық кезеңде МЖӘ жобасын іске асыруға және МЖӘ жобасын іске асыру үшін жаңадан құрылған жұмыс орындарына тартылған қызметкерлерге берілетін еңбекақы сомасы ретінде есептеледі:

SEt жұм = ∑EIt инв + ∑EIt пайд, (2), мұнда:

SEt жұм – жаңа жұмыс орындарын құрудан болған әсер;

EIt инв – t уақыт кезеңінде инвестициялық кезеңде МЖӘ жобасын іске асыруға тартылатын қызметкерлерге төлеуге жоспарланған еңбекақы;

EIt пайд – t уақыт кезеңінде МЖӘ жобасын іске асыру үшін жаңадан құрылған жұмыс орындарына тартылаған қызметкерлерге төлеуге жоспарланған еңбекақы.

### 2-параграф. Мемлекеттік-жекешелік әріптестік жобасының базалық экономикалық тиімділігін есептеу

18. Мемлекеттік бюджетке ақшалай қаражат ағымының ұлғаюынан болатын әсер, МЖӘ жобасы шеңберінде t уақыт кезеңінде жекеше әріптес пен оның жалданбалы қызметкерлерінің мемлекеттік бюджетке бағытталатын салықтар баждар, алымдар мен өзге де төлемдерді төлеуі түріндегі ақшалай қаражат ағымының сомасы ретінде есептеледі:

EEt бюдж = ∑Tt ҚТС + ∑Tt ҚҚС + ∑Tt ЖТС +∑Tt ӘС + ∑Tt бас, (3), мұнда:

EEt бюдж – мемлекеттік бюджетке ақша ағынының ұлғаюынан болатын әсер;

Tt ҚТС  – t уақыт кезеңінде, жекеше әріптес бюджетке төлейтін корпоративтік табыс салығы бойынша төлемдер;

Tt ҚҚС  – t уақыт кезеңінде жекеше әріптес бюджетке төлеуге жататын қосылған құн салығы бойынша төлемдер;

Tt ЖТС  – t уақыт кезеңінде жекеше әріптес қызметкерлері бюджетке төлеуге жататын жеке табыс салығы бойынша төлемдер;

Tt ӘС  – t уақыт кезеңінде жекеше әріптес бюджетке төлеуге жататын әлеуметтік салық төлемдері;

Tt бас – t уақыт кезеңінде жекеше әріптес бюджетке төлеуге жататын өзге де салықтар, баждар, алымдар мен төлемдер.

19. Қазақстандық тауарларды, жұмыстарды және көрсетілетін қызметтерді жеткізушілермен өзара әрекеттесуден болатын әсер жекеше әріптестің МЖӘ жобасын іске асыру үшін t уақыт кезеңінде сатып алатын тауарлар, жұмыстар және көрсетілетін қызметтер үшін қазақстандық жеткізушілерге түсетін түсімдердің сомасы ретінде есептеледі:

EEt қз = ∑Int тау + ∑Int жұм + ∑Int қыз, (4), мұнда:

EEt қз  – отандық тауар, жұмыс және көрсетілетін қызметтерді өндірушілермен өзара іс-қимыл жасасудан болатын әсер;

Int тау  – t уақыт кезеңінде жекеше әріптес МЖӘ жобасын іске асыру үшін сатып алатын тауарлар үшін отандық жеткізушілерге түсетін түсімдер;

Int жұм  – t уақыт кезеңінде жеке әріптес МЖӘ жобасын іске асыру үшін сатып алатын жұмыстар үшін отандық жеткізушілерге түсетін түсімдер;

Int қыз – t уақыт кезеңінде жекеше әріптес МЖӘ жобасын іске асыру үшін сатып алатын көрсетілетін қызметтер үшін отандық жеткізушілерге түсетін түсімдер.

20. Қазақстандық қаржы институттарымен өзара іс-қимыл жасасудан болатын әсер, t уақыт кезеңінде жекеше әріптес МЖӘ жобасын іске асыру үшін тартатын қарыздар бойынша есептелген сыйақы сомасы ретінде есептеледі:

EEt қарж = ∑Int қарж , (5), мұнда:

EEt қарж  – қазақстандық қаржы институттарымен өзара іс-қимыл жасасудан болатын әсер;

Int қарж  – t уақыт кезеңінде МЖӘ жобасын іске асыру үшін тартылатын қарыздар бойынша қазақстандық қаржы институттары есептейтін сыйақы.

21. Тікелей шетелдік инвестициялардан болатын әсер t уақыт кезеңінде МЖӘ жобасын іске асыру үшін тартылатын тікелей шетелдік инвестициялардың сомасы ретінде есептеледі:

EEt тши = ∑It тши , (6), мұнда:

EEt тши  – тікелей шетелдік инвестициялардан болатын әсер тікелей шетелдік инвестициялардың сомасы ретінде есептеледі;

It тши  – t уақыт кезеңінде МЖӘ жобасын іске асыру үшін тартылатын тікелей шетелдік инвестициялар.

### 4-тарау. Экономикалық таза келтірілген құнның (Economic Net Present Value – ENPV), экономикалық ішкі табыстылық нормасының (Economic Internal Rate of Return – EIRR) көрсеткіштерін есептеу

22. Экономикалық таза келтірілген құнның (ENPV), экономикалық ішкі табыстылық нормасының (EIRR) көрсеткіштерін есептеуге арналған МЖӘ жобасының әлеуметтік-экономикалық моделінің нысаны осы Әдістемеге 2-қосымшада келтірілген.

МЖӘ жобасының әлеуметтік-экономикалық моделін есептеу формулалары ашылатын Excel бағдарламасында жүзеге асырылады.

23. Дисконттау мөлшерлемесіне МЖӘ жобасының қаржылық-экономикалық моделіндегі дисконттау мөлшерлемесіне тең капиталдың орташа сараланған құны (WACC – Weighted Average Cost of Capital) қабылданады.

24. Экономикалық таза келтірілген құн (ENPV) ағымдағы уақыт кезеңінде келтірілген әлеуметтік-экономикалық ақша ағындарының дисконтталған мәндерінің сомасы ретінде есептеледі.

25. Экономикалық ішкі табыстылық нормасы (EIRR) болашақ ақша түсімдерінің келтірілген құны мен бастапқы инвестицияның құны теңестірілетін пайыздық мөлшерлеме ретінде есептеледі.

26. МЖӘ жобасының әлеуметтік-экономикалық тиімділігі, МЖӘ жобасының қаржылық-экономикалық моделіне сәйкес, егер экономикалық ішкі табыстылық нормасы (EIRR) жобаның ішкі табыстылық нормасынан (IRR) 1 (бір) немесе одан да көп пайыздық тармақтан асып кетсе, жеткілікті болып саналады..

|  |  |
| --- | --- |
|  | Мемлекеттік-жекешелік  әріптестік жобаларының  әлеуметтік-экономикалық  тиімділігін бағалау әдістемесіне  1-қосымша  Нысан |

### Мемлекеттік-жекеменшік әріптестік жобаларының әлеуметтік-экономикалық әсерлерінің болжалды тізбесі

|  |  |
| --- | --- |
| Базалық әлеуметтік әсерлер | |
| барлық салалардың мемлекеттік-жекешелік әріптестік (бұдан әрі – МЖӘ) жобалары үшін | бюджеттен тыс қорларға ақша қаражатын ағымының ұлғаюынан болатын әсер |
| жаңа жұмыс орындарын құрудан болатын әсер |
| Салалық әлеуметтік әсерлер | |
| денсаулық сақтау және әлеуметтік қызметтер саласындағы МЖӘ жобалары үшін | халықты медициналық-әлеуметтік қызметтермен қамтамасыз ету деңгейін арттырудан болатын әсер |
| көрсетілетін медициналық-әлеуметтік қызметтердің сапасын арттырудан болатын әсер |
| науқастардың жедел сауығуынан болатын әсер |
| өлім-жітім деңгейін төмендетуден болатын әсер |
| өмір сүру ұзақтығын арттырудан болатын әсер |
| медициналық немесе әлеуметтік қызметтерді алу мақсатында өңірге (елге) шетелдік туристер ағынын арттырудан болатын әсер |
| білім беру саласындағы МЖӘ жобалары үшін | халықты білім беру қызметтерімен қамтамасыз ету деңгейін арттырудан болатын әсер |
| білім сапасын арттырудан болатын әсер |
| Қазақстандық оқушылар алатын гранттар санын арттырудың әсері |
| халықтың әл-ауқатының деңгейін арттырудан болатын әсер |
| қылмыс деңгейін азайтудан болатын әсер |
| энергетика және тұрғын үй-коммуналдық шаруашылығы саласындағы МЖӘ жобалары үшін | облысты (елді) инженерлік-коммуникациялық инфрақұрылыммен қамтамасыз ету деңгейін арттырудан болатын әсер |
| халықтың тұрғын үй-коммуналдық шаруашылық қызметтеріне қанағаттану деңгейінен болатын әсер |
| абаттандыру саласындағы МЖӘ жобалары үшін | қалалық аумақтарды жасылдандырудан болатын әсер |
| атмосфераға зиянды заттардың шығарындыларын азайтудан болатын әсер |
| мәдениет және спорт саласындағы МЖӘ жобалары үшін | халықты спорт және мәдениет нысандарымен қамтамасыз ету деңгейін арттырудан болатын әсер |
| халықтың денсаулық жағдайын жақсартудан болатын әсер |
| халықтың салауатты өмір салтына қызығушылығын арттырудан болатын әсер |
| өңірдің (елдің) туристік тартымдылығын арттырудан болатын әсер |
| қауіпсіздік саласындағы МЖӘ жобалары үшін | қауіпсіздік деңгейін арттырудан болатын әсер |
| қылмыс деңгейін азайтудан болатын әсер |
| жол-көлік оқиғаларының ауырлығы мен зардаптарын азайтудан болатын әсер |
| цифрландыру саласындағы МЖӘ жобалары үшін | жаңа инновациялық технологияларды енгізуден болатын әсер |
| өңірдің, елдің ғылыми әлеуетін дамытудан болатын әсер |
| процестерді автоматтандырудан, оның ішінде халыққа қызмет көрсету сапасы мен жылдамдығын арттырудан, сыбайлас жемқорлықты азайтудан және т.б. болатын әсер |
| көлік саласындағы МЖӘ жобалары үшін | халықты қоғамдық көлікпен қамтамасыз ету деңгейін арттырудан болатын әсер |
| жолаушыларды тасымалдау уақытын қысқартудан болатын әсер |
| халықтың қоғамдық көлікпен қанағаттанушылық деңгейінен болатын әсер |
| автомобиль жолдарын пайдаланушылардың қанағаттанушылық деңгейінен болатын әсер |
| жол төсеміне байланысты жол-көлік оқиғаларының санын азайтудан болатын әсер |
| туризм саласындағы МЖӘ жобалары үшін | өңірге (елге) шетелдік туристер ағынының ұлғаюынан болатын әсер |
| ішкі туристік ағынның ұлғаюынан болатын әсер |
| өңір (ел) халқының өмір сүру жағдайын жақсартудан болатын әсер |
| жалданбалы қызметкерлердің еңбек жағдайын жақсартудың әсері |
| «гудвилл» әсері (іскерлік бедел) |
|  | өзге де әсерлер |
| Базалық экономикалық әсерлер | |
| барлық салалардағы МЖӘ жобалары үшін | мемлекеттік бюджетке ақша түсімдерінің ұлғаюынан болатын әсер |
| отандық тауарларды, жұмыстарды және көрсетілетін қызметтерді жеткізушілермен өзара іс-қимыл жасасудан болатын әсер |
| қазақстандық қаржы институттарымен өзара іс-қимылдан болатын әсер |
| тікелей шетелдік инвестициялардан болатын әсер |
| Отраслевые экономические эффекты | |
| Салалық экономикалық әсерлер | бюджет қаражатын үнемдеуден болатын әсер |
| өңір (ел) халқының қаражатын үнемдеуден болатын әсер |
| салаға қосымша инвестиция тартудан болатын әсер |
| өңір (ел) халқының табысын арттырудан болатын әсер |
| экспорттың ұлғаюынан болатын әсер |
| жаңа инновациялық технологияларды енгізуден болатын әсер |
| импортты алмастырудан болатын әсер |
|  | өзге де әсерлер |

|  |  |
| --- | --- |
|  | Мемлекеттік-жекешелік  әріптестік жобаларының  әлеуметтік-экономикалық  тиімділігін бағалау әдістемесіне  2-қосымша  Нысан |

### Таза қоғамдық пайданың көрсеткіштерін есептеу үшін МЖӘ жобасының әлеуметтік-экономикалық моделінің нысаны: экономикалық таза келтірілген құн (Economic net present value – ENPV), кірістің экономикалық ішкі табыстылық нормасы (Экономикалық ішкі кірістілік нормасы – EIRR)

|  |  |  |  |  |  |  |  |
| --- | --- | --- | --- | --- | --- | --- | --- |
| № | Атауы | Ескертпе (негіздеме) | 1 кезең | 2 кезең | 3 кезең | … | n кезең |
| 1 | Мемлекеттік-жекеменшік әріптестік жобасының пайдасы, мың теңге  (1.1-жол + (плюс) 1.2-жол) |  |  |  |  |  |  |
| 1.1 | Тікелей экономикалық пайда (тікелей ақша ағындары), мың теңге  (1.1.1-жол + (плюс) 1.1.2-жол + (плюс)1.1.3-жол + (плюс) 1.1.4-жол + (плюс) 1.1.5-жол + (плюс) 1.1.6-жол + (плюс) 1.1.7-жол + (плюс) 1.1.8-жол + (плюс)1.1.9-жол) |  |  |  |  |  |  |
|  | оның ішінде: |  |  |  |  |  |  |
| 1.1.1 | МЖӘ жобасын берлесіп қаржыландыру, мың теңге  (МЖӘ қаржылық-экономикалық моделіне сәйкес) |  |  |  |  |  |  |
| 1.1.2 | ҚР заңнамасында белгіленген жағдайларда мемлекеттен берілетін субсидиялар, мың теңге  (МЖӘ жобасының қаржылық-экономикалық моделіне сәйкес) |  |  |  |  |  |  |
| 1.1.3 | МЖӘ жобасы бойынша инвестициялық шығындарды өтеу, мың теңге  (МЖӘ жобасының қаржылық-экономикалық моделіне сәйкес) |  |  |  |  |  |  |
| 1.1.4 | МЖӘ жобасы бойынша операциялық шығындарды өтеу, мың теңге  (МЖӘ жобасының қаржылық-экономикалық моделіне сәйкес) |  |  |  |  |  |  |
| 1.1.5 | мемлекет меншігіндегі МЖӘ объектісін басқарғаны үшін сыйақы, сондай-ақ МЖӘ объектісін пайдаланғаны үшін жалгерлік төлемі, мың теңге  (МЖӘ жобасының қаржылық-экономикалық моделіне сәйкес) |  |  |  |  |  |  |
| 1.1.6 | қолжетімділік үшін төлем, мың теңге  (МЖӘ жобасының қаржылық-экономикалық моделіне сәйкес) |  |  |  |  |  |  |
| 1.1.7 | мемлекеттік тұтыну кепілдігі, мың теңге  (МЖӘ жобасының қаржылық-экономикалық моделіне сәйкес) |  |  |  |  |  |  |
| 1.1.8 | МЖӘ объектісін пайдалану кезінде тауарларды, жұмыстарды, көрсетілетін қызметтерді өткізу, мың теңге  (МЖӘ жобасының қаржылық-экономикалық моделіне сәйкес) |  |  |  |  |  |  |
| 1.1.9 | өзге де тікелей ақша ағындары, мың теңге (оның ішінде, МЖӘ жобасы бойынша жеке әріптестің коммерциялық қызметінен түсетін түсімдер  (МЖӘ жобасының қаржылық-экономикалық моделіне сәйкес) |  |  |  |  |  |  |
| 1.2 | Жанама әлеуметтік-экономикалық пайда (жанама ақша ағындары), мың теңге  (1.2.1-жол + (плюс) 1.2.2-жол + (плюс) 1.2.3-жол + (плюс) 1.2.4-жол + (плюс) 1.2.5-жол + (плюс) 1.2.6-жол + (плюс) 1.2.7-жол + (плюс) 1.2.8-жол + (плюс) 1.2.9-жол + (плюс) 1.2.10-жол + (плюс) 1.2.11- жол) |  |  |  |  |  |  |
|  | оның ішінде: |  |  |  |  |  |  |
| 1.2.1 | бюджеттен тыс қорларға ақшалай қаражаттың түсуін арттырудан болатын базалық әлеуметтік әсер, мың теңге  (осы Әдістеменің 14-тармағына сәйкес) |  |  |  |  |  |  |
| 1.2.2 | жаңа жұмыс орындарын құрудан болатын базалық әлеуметтік әсер, мың теңге  (осы Әдістеменің 15-тармағына сәйкес) |  |  |  |  |  |  |
| 1.2.3 | салалық әлеуметтік әсер, мың теңге  (осы Әдістеменің 11-тармағына сәйкес) |  |  |  |  |  |  |
| 1.2.4 | салалық әлеуметтік әсер, мың теңге  (осы Әдістеменің 11-тармағына сәйкес) |  |  |  |  |  |  |
| 1.2.5 | n салалық әлеуметтік әсер, мың теңге  (осы Әдістеменің 11-тармағына сәйкес) |  |  |  |  |  |  |
| 1.2.6 | мемлекеттік бюджетке қаражаттың түсуін арттырудан болатын базалық экономикалық әсер, мың теңге  (осы Әдістеменің 16-тармағына сәйкес) |  |  |  |  |  |  |
| 1.2.7 | отандық тауарларды, жұмыстарды және көрсетілетін қызметтерді жеткізушілермен өзара іс-қимыл жасасудан болатын базалық экономикалық әсер, мың теңге  (осы Әдістеменің 17-тармағына сәйкес) |  |  |  |  |  |  |
| 1.2.8 | қазақстандық қаржы институттарымен өзара іс-қимыл жасасудан болатын базалық экономикалық әсер, мың теңге  (осы Әдістеменің 18-тармағына сәйкес) |  |  |  |  |  |  |
| 1.2.9 | тікелей шетелдік инвестициялардан болатын базалық экономикалық әсер, мың теңге (осы Әдістеменің 19-тармағына сәйкес) |  |  |  |  |  |  |
| 1.2.10 | салалық экономикалық әсер, мың теңге  (осы Әдістеменің 11-тармағына сәйкес) |  |  |  |  |  |  |
| 1.2.11 | салалық экономикалық әсер, мың теңге  (осы Әдістеменің 12-тармағына сәйкес) |  |  |  |  |  |  |
| 1.2.12 | салалық экономикалық әсер, мың теңге  (осы Әдістеменің 12-тармағына сәйкес) |  |  |  |  |  |  |
| 2 | МЖӘ жобасының шығындары, мың теңге  (2.1- жол + (плюс) 2.2 -жол) |  |  |  |  |  |  |
| 2.1 | Тікелей шығындар, мың теңге  (2.1.1- жол + (плюс) 2.1.2- жол) |  |  |  |  |  |  |
|  | оның ішінде: |  |  |  |  |  |  |
| 2.1.1 | инвестициялық шығындар, мың теңге  (МЖӘ жобасының қаржылық-экономикалық моделіне сәйкес) |  |  |  |  |  |  |
| 2.1.2 | операциялық шығындар, мың теңге  (МЖӘ жобасының қаржылық-экономикалық моделіне сәйкес) |  |  |  |  |  |  |
| 2.2 | Жанама шығындар, мың теңге  (2.2.1- жол + (плюс) 2.2.2 -жол) |  |  |  |  |  |  |
|  | оның ішінде: |  |  |  |  |  |  |
| 2.2.1 | жанама инвестициялық шығындар, мың теңге  (осы Әдістеменің 11-тармағына сәйкес) |  |  |  |  |  |  |
| 2.2.2 | жанама операциялық шығындар, мың теңге  (осы Әдістеменің 11-тармағына сәйкес) |  |  |  |  |  |  |
| 3 | МЖӘ жобасының тәуекелдері, мың теңге  (3.1- жол) |  |  |  |  |  |  |
| 3.1 | саланың (өңірдің) және Қазақстан Республикасының әлеуметтік-экономикалық көрсеткіштеріне әсер ететін тәуекелдер, мың теңге  (негіздемесі бар, таңдалған тәуекелді есептеу әдісіне сәйкес) |  |  |  |  |  |  |
| 4. | МЖӘ жобасының таза әлеуметтік-экономикалық ағынының жиыны, мың теңге  (1-жол – (минус) 2-жол – (минус) 3-жол) |  |  |  |  |  |  |
| 5. | МЖӘ жобасының жалпы таза дисконтталған әлеуметтік-экономикалық ағыныың жиыны, мың теңге  (дисконтты ескее отырып, 4-жол) |  |  |  |  |  |  |
| 6. | Экономикалық таза келтірілген құн (ENPV), мың теңге  (осы Әдістеменің 20, 21, 22-тармақтарына сәйкес) |  |  |  |  |  |  |
| 7. | Экономикалық ішкі табыстылық нормасы (EIRR), мың теңге  (осы Әдістеменің 20, 21, 23, 24-тармақтарына сәйкес) |  |  |  |  |  |  |

Ескертпе:

1. 1-жолда МЖӘ жобасының тікелей экономикалық пайдасы мен жанама әлеуметтік-экономикалық пайдасының сомасы көрсетіледі;

2. 1.1-жолда тікелей экономикалық пайданың сомасы (МЖӘ жобасын іске асырудан түсетін тікелей ақша ағындары) көрсетіледі;

3. 1.2-жолда МЖӘ жобасының әлеуметтік-экономикалық пайдасының (әсерлерінің) сомасы көрсетіледі;

4. 2-жолда МЖӘ жобасын іске асыру шеңберінде келтірілген тікелей және жанама шығындардың сомасы көрсетіледі;

5. 2.1-жолда МЖӘ жобасын іске асыру шеңберінде келтірілген тікелей инвестициялар мен тікелей операциялық шығындардың сомасы көрсетіледі;

6. 2.2-жолда МЖӘ жобасын іске асыру шеңберінде келтірілген жанама инвестициялық және жанама операциялық шығындардың сомасы көрсетіледі;

7. 3-жолда саланың (өңірдің) және Қазақстан Республикасының әлеуметтік-экономикалық көрсеткіштеріне әсер ететін тәуекелдер сомасы көрсетіледі;

8. 3.1-жолда саланың (өңірдің) және Қазақстан Республикасының әлеуметтік-экономикалық көрсеткіштеріне әсер ететін сандық бағаланған тәуекелдер көрсетіледі;

9. 4-жолда МЖӘ жобасының тәуекелдері ескеріле отырып, МЖӘ жобасының пайдасы мен шығындарының айырмасы көрсетіледі;

10. 5-жолда тәуекелге түзету ескеріле отырып, МЖӘ жобасының пайдасы мен шығындары арасындағы дисконтталған айырма көрсетіледі;

11. 6-жолда экономикалық таза келтірілген құн (ENPV) көрсетіледі;

12. 7-жолда экономикалық ішкі табыстылық нормасы (EIRR);

13. Экономикалық таза келтірілген құн (ENPV) және экономикалық ішкі табыстылық нормасын (EIRR) есептеу үшін осы Әдістеменің 21-тармағына сәйкес дисконттау мөлшерлемесі қолданылады;

14. Жанама әлеуметтік-экономикалық пайданы (жанама ақша ағындарын) және жанама шығындарды есептеу кезінде көрсеткіштер соңғы бес жылдағы нақты инфляция деңгейінің орташа мәніне индекстелуі мүмкін;

15. Ақша ағыны болмаған жағдайда, кестеде көрсеткіштердің нөлдік мәндері көрсетіледі.